b"\n_START_ARTICLE_\nBene\xc5\xa1ki filmski festival\n_START_PARAGRAPH_\nBene\xc5\xa1ki mednarodni filmski festival (Mostra Internazionale d'Arte Cinematografica) je najstarej\xc5\xa1i festival te vrste na svetu. Od leta 1932 naprej se vsako leto odvija konec avgusta, za\xc4\x8detek septembra v Benetkah (Italija)._NEWLINE_Filmski festival je del Bene\xc5\xa1kih festivalov za sodobno umetnost.\n_START_SECTION_\nKategorizacija in nagrade\n_START_PARAGRAPH_\nFilmi se uvr\xc5\xa1\xc4\x8dajo v \xc5\xa1tiri kategorije, in sicer tekmovalni program, sekcijo za kratke filme, sekcijo\xc2\xa0\xc2\xbbObzorja\xc2\xab\xc2\xa0in sekcijo za prve filme._NEWLINE_Glavna nagrada na filmskem festivalu v Benetkah je Zlati lev (Leone d'Oro), ki ga prejme re\xc5\xbeiser najbolj\xc5\xa1ega celove\xc4\x8dernega filma v tekmovalnem programu. Druge nagrade so \xc5\xa1e Srebrni levi (za najbolj\xc5\xa1ega |igralca in igralko ter v tehni\xc4\x8dnih kategorijah), posebna nagrada \xc5\xbeirije ter nagrada Luigi de Laurentiis ali Lev prihodnosti za najbolj\xc5\xa1i prvi film. Slednjo si je slovenski re\xc5\xbeiser Jan Cvitkovi\xc4\x8d prislu\xc5\xbeil s filmom Kruh in mleko._NEWLINE_Leta 2004 je na mestu direktorja festivala Marco M\xc3\xbcller zamenjal Moritza de Hadelna."